Kryptovaluta halvert siden pristoppen: – Ligner på dotcom-boblen

– Investorer er villige til å kaste penger etter alt med «coin» og «blokkjede» i navnet, sier ekspert på kryptovaluta.

OPP OG NED: Ether har halvert verdien sin siden juni. Vis mer byoutline Foto: COLOURBOX

Publisert: Publisert: 17. juli 2017 18:14

Ether har falt over 50 prosent siden kryptovalutaen nådde pristoppen i juni. Tidlig i juni var prisen på en ether over 400 dollar, nå er prisen omkring rundt like under 200 dollar.

Ekspert på kryptovaluta og blokkkjede-teknologi i Menon, Torbjørn Bull Jenssen, mener at det er ingen tvil om at ethereum-bølgen har fått seg en smekk.

– Det er en kryptovalutabølge, en såkalt «hype». Det er et veldig forventningsdrevet marked uten spesiell innsikt i de forskjellige funksjonalitetene til de digitale valutaene, sier Bull Jensen.

«Coin» er ikke «coin»

Dette er Ether: **Ether er en digital valuta. Den er en del av den blokkjede-baserte plattformen Ethereum, bygget med samme grunnlagsteknologi som gjør bitcoin mulig. **Den handles på samme måte som andre krypterte valutaer, og er et tilnærmet anonymt, heldigitalt betalingsmiddel.

**Valutaen brukes til å betale for tjenester på Ethereum-nettverket. **Ethereum gjør det mulig å kjøre dataprogrammer inne i en blokkjede. Plattformen er desentralisert, og baserer seg på smartkontrakter: programmer som kjører på samme måte som programmerte, men uten mulighet for nedetid, bedrageri og tredjepartsforstyrrelser. Programmene er basert på en spesialbygget blokkjede som flytter verdier rundt. **Selskapet Ethereum ble startet i 2013 av den da 19 år gamle russeren Vitalik Buterin. Prosjektet dro inn 150 millioner kroner via folkefinansiering. Kilder: Quartz, Aftenposten. Vis mer vg-expand-down

For mange er forskjellen på kryptovalutaer som bitcoin, litecoin og ethereum noe uklart. Bull Jensen forklarer at narrative om at alle typer «coin» er «coin», at alle kryptovalutaer er like, sammen med den volatile historien, gjør at nye kryptovalutaer skyter i været og faller like fort.

Svingningene i det digitale valutamarkedet minner Bull Jensen om dotcom-boblen på tidlig 2000-tallet.

– Det er en betydelig mengde flokkmentalitet, og det ligner i stor grad på dotcom-boblen, sier Bull Jensen.

Nøkkelord

Ofte er det nøkkelord som tiltrekker seg investorer, og ikke nødvendigvis dybdekunnskaper om markedet.

– Investorer er villige til å kaste penger etter alt med «coin» og «blokkjede» i navnet.

Bull Jensen påpeker at teknologien har enormt potensial, men det er vanskelig å skille klinten fra hveten.

– Mange ønsker å komme inn tidlig i nye kryptovalutaer for å være med på oppturen, men tar seg ikke bryet med å sette seg inn i kryptovalutaene de investerer i, sier Bull Jensen.

Verdiløse digitale gjenstander

Flere av de nye digitale valutaene viser seg å ikke ha noen verdi over tid, men noen biter seg fast.

– De fleste kryptovalutaene som har dukket opp den senere tiden vil vise seg å være verdiløse og i noen tilfeller rene bedrag. Samtidig vil noen overleve og bli enormt verdifulle, på samme måte som Amazon og eBay etter dotcom-boblen.

Usikkerhetene om vinnere og tapere i markedet og mangel på kunnskap skaper, ifølge Bull Jensens, et volatilt marked.

Les også Hemmelig trader tjente 1,9 milliarder på én måned

Bitcoin over Ethereum

De to rivaliserende plattformene bitcoin og ethereum er løst forklart basert på samme teknologi.

De to hovedforskjellene som Bull Jensen trekker frem, er at bitcoin er utformet for å være desentralisert og robust, og ethereum skal være et mer fleksibelt system som kan tilrettelegge for tilleggsfunksjoner som smartkontrakter som gjennomfører automatiske overføringer, men det er også ethereums svakhet.

– Ethereums fleksibilitet gjør det lettere å utvikle nye funksjoner, men det gjør også systemet mer sårbart. Bitcoin kommer til å være den dominerende digitale valutaen fremover, spesielt som en sikker måte å lagre verdier på, spår Bull Jensen.

Les også Henter 20 mill. for å «kunne trykke på gassen»

Les også Hemmelig trader tjente 1,9 milliarder på én måned

Les også Kinas sentralbank anerkjenner ikke bitcoin som valuta

Her kan du lese mer om Bitcoin Digital valuta Teknologi Valuta